Noch Kriagsend is da Zugvakehr mit Beahma veallig zum Erlieng kemma. Mit da Errichtung vom Eisarn Vorhang is vo da CSSR aaf da Grenz a Drohtzaun quer iba de Bahnanlag zong worn und hot de Gleis untabrocha. De tschechischn Züg endatn jetzat im einige Kilometa neardlich vo da Grenz glengna Ort Zelezna Ruda. De DB is mit ihre Züg bis zum Prellbock am Grenzzaun vom Bahnhof Boarisch Eisnstoa gfahrn und hot de südliche Hejftn vom teiltn Empfangsgebäude gnutzt. Im Gebäude hot ma de Trennung duach Mauarn voizong.